Ջոան Ռոուլինգ

Ջոան Քեթլին Ռոուլինգ (ամուսնական անունը՝ , ), անգլիացի գրող, առավելապես հայտնի է Ջեյ Քեյ Ռոուլինգ () գրական կեղծանվանմբ։ Բրիտանական կայսրության (OBE, Order of the British Empire) և Պատվո լեգեոնի շքանշանակիր է (2009)Ջոան Ռոուլինգի կենսագրությունը Զանգակում։ Նրա գրած Հարրի Փոթերի մասին պատմող վիպաշարը թարգմանված է աշխարհի 65 լեզուներով։ 2001 թվականին Ջոան Ռոուլինգը «Հարրի Փոթերը և Փիլիսոփայական քարը» վեպի համար ստացել է «Հյուգո» մրցանակ։ Ներկա դրությամբ Ջոան Ռոուլինգը բրիտանացի միակ կին-միլիարդատերն է, աշխարհի ամենաբարձր վարձատրվող գրողը։ Նրա գրքերը աշխարհի տարբեր երկրներում գլխավորում են լավագույն գրքերի ցուցակները։

Ջոանը սիրում էր պատմել հեքիաթներ, իր առաջին պատմությունը գրել է 6 տարեկանում։ Ինը տարեկան հասակում Ջոանը ընտանիքի հետ տեղափոխվել է Տատսհիլ, որը Լոնդոնի մերձակայքում փոքրիկ քաղաք էր։ Դպրոցն ավարտելուց հետո Ջոանը ընդունվում է Էկզետեր քաղաքի համալսարան՝ ընտրելով լեզվաբանի մասնագիտությունը, խորացված սկսում է ուսումնասիրել ֆրանսերեն։

1991 թվականին՝ 26 տարեկան հասակում, Ջոանը տեղափոխվել է Պորտուգալիա՝ անգլերեն դասավանդելու։ Այնտեղ նա ծանոթացել է ապագա ամուսնու՝ Ժորժի Արանտեսի հետ։ 1992 թվականին տեղի է ունեցել նրանց հարսանիքը։ Նույն ժամանակ Ջոանը սկսել է աշխատել Հարրի Փոթերի մասին առաջին գրքի վրա։ 1993 թվականի հուլիսի 27-ին աղջիկ է ունեցել, իսկ դրանից մի քանի ամիս անց ամուսինները ամուսանլուծվել են։ Ջոանը երեխայի հետ վերադարձել է Մեծ Բրիտանիա՝ բնակվելով քրոջ մոտ Էդինբուրգում։

Շատ չանցած Ջոանը աղջկա հետ տեղափոխվել է իր վարձակալած փոքրիկ բնակարանը։ Դառնալով միայնակ մայր՝ նա ապրել է պետությունից ստացած իր թոշակով, որը հազիվ հերիքում էր միայն ուտելիքի և երեխայի հագուստի համար։ Դրա հետ մեկտեղ, նա շարունակել է գրել։

Հարրի Փոթերի արկածների մասին առաջին գիրքը՝ «Հարրի Փոթերը և Փիլիսոփայական քարը» լույս է ընծայվում 1997 թվականին «Բլումբերգ» հրատարակչության կողմից, որը մասնագիտացած էր մանկական գրքերի հրատարակման վրա։ Նույն տարում գիրքը ճանաչվում է որպես տարվա լավագույն մանկական գիրք և դառնում բեսթսելեր։ 2000 թվականին Հարրի Փոթերի վիպաշարի առաջին երեք գրքերն արդեն վաճառվել էին 35 000 000 օրինակով, թարգմանվել 35 լեզուներով և հեղինակին բերել 480 000 000 ԱՄՆ դոլար։ Հարրի Փոթերի վիպաշարից վերջին՝ «Հարրի Փոթերը և Մահվան պարգևները» գիրքը լույս է տեսել 2007 թվականին։ Հարրի Փոթերի վիպաշարի բոլոր գրքերով ֆիլմեր են նկարահանվել։

 Անուն 
Թեև նա գրում էր J. K. Rowling (արտասանվում է՝ Ռոուլինգ)"The Not Especially Fascinating Life So Far of J. K. Rowling" J. K. Rowling. From accio-quote.org. Retrieved 28 April 2008. գրական անվամբ, նրա անունը, նախքան երկրորդ անգամ ամուսնանալը պարզապես Ջոան Ռոուլինգ էր () էր։ Ակնկալելով, որ երիտասարդ տղաների թիրախային լսարանը չէր ուզենա կարդալ կնոջ կողմից գրված գիրք, նրա հրատարակիչները պահանջեցին, որ նա օգտագործի երկու սկզբնատառ՝ նրա լրիվ անունը օգտագործելու փոխարեն։ Քանի որ նա չուներ երկրորդ անուն, նա ընտրեց "K"-ը, որպես նրա կեղծանվան երկրորդ սկզբնատառ, որը, ի դեպ, նրա հայրական կողմի տատիկից էրJo Rowling Interview on Oprah , 28 January, 2012։ Նա ինքն իրեն Ջո է կոչում և ասել է, որ երբ ինքը երիտասարդ էր, ոչ ոք նրան Ջոան չէր կոչում, քանի դեռ չէր զայրացնում ինչ-որ մեկինCanadian Broadcasting Corporation. "J.K. Rowling: CBC Interview #1". Accio-Quote. 26 October 2000. Retrieved 24 December 2013.։ Ամուսնությունից հետո նա մի քանի անգամ օգտագործել է Ջոան Մյուրեյ անունը սեփական բիզնեսի կառավարման համար2143434, 00.html Judge rules against JK Rowling in privacy case. Guardian Unlimited. 7 August 2007. Retrieved 21 August 2007.Greig, Geordie, "There would be so much to tell her..." Daily Telegraph. 10 January 2006. Retrieved 8 August 2010.։ Լեվեսոն հետաքննության ժամանակ նա վկայություն է տվել Ջոան Քեթլին Ռոուլինգ անվան տակ։ 2012 թվականի հարցազրույցի ժամանակ Ռոուլինգը նշել է, որ ինքն այլևս չի հոգում, երբ մարդիկ սխալ են արտասանում իր անունը։

 Կենսագրություն և կարիերա 
 Ծնունդ և ընտանիք 
Ջոան Ռոուլինգը ծնվել է Rolls-Royce Limited-ի ճարտարագետ Փիթեր Ջեյմս Ռոուլինգի և Աննա ՌոուլինգիSmith, Sean (2003), J.K. Rowling: A Biography (Michael O'Mara, London), p. 55. ընտանիքում, 1965 թվականի հուլիսի 31-ինJK Rowling Biography . Scholastic.com. Retrieved 20 October 2007."Biography: J.K. Rowling" . Scholastic.com. Retrieved 20 October 2007. Յեյթում, Գլոսթեշեր, Անգլիա, Բրիսթոլից 16 կմ հյուսիս"J. K. Rowling's biography" . J.K. Rowling's official website. Retrieved 17 March 2006.։ Նրա մայրը՝ Աննան, կիսով չափ ֆրանսիացի էր, կիսով չափ շոտլանդացի։ Ծնողներն առաջին անգամ հանդիպել են 1964 թվականին՝ գնացքում, որը մեկնում էր Քինգս Քրոս կայարանից։

Ծնողներն ամուսնացել են 1965 թվականի մարտի 14-ին։ Մոր մայրական պապը՝ Դուգալդ Քեմբլը, ծնվել է Արան կղզու Լամլաշ բնակավայրում, հայրական պապը՝ Լյուիս Վոլանը, Առաջին համաշխարհային պատերազմի ընթացքում Կուրսել լը Կոմտ գյուղի պաշտպանության համար պարգևատրվել է Croix de Guerre քաջության շքանշանով։ Տիկին Ռոուլինգն սկզբում համոզված էր, որ պատերազմի ժամանակ պապին շնորհվել է Պատվո լեգեոնի շքանշան, քանի որ ասում էր, որ ինքն է հենց ստացել այն 2009 թվականին։ Նա ավելի ուշ բացահայտեց ճշմարտությունը, որը պարզեց Մեծ Բրիտանիայի ծագումնաբանական սերիաներից մեկի ընթացքում։ Վոլանը Լոնդոնի Սևոյ հյուրանոցում 1920-ականներին աշխատում էր գինու գլխավոր մատուցող, որի համար նա արժանացել է գյուղատնտեսական արժանիքներով ասպետի շքանշանի։

 Մանկություն 
Ռոուլինգի քույրը՝ Դայանը, ծնվել է երբ Ռոուլինգը 23 ամսական էր։ Երբ Ջոանը չորս տարեկան էր, վերջինիս ընտանիքը տեղափոխվում է հարևան Վինտերբուրն գյուղը։ Ռոուլինգը սովորել է Սուրբ Միքայելի տարրական դպրոցում, որը հիմնադրվել է աբոլիցիոնիստ Վիլյամ Վիլբերֆորսի և կրթության ռեֆորմատոր Հաննա Մորի կողմիցWinterbourne Family History Online, St Michael’s School Admission Register 1966—1970 — Rowling listed as admission No.305. Retrieved 14 August 2006.։ Կա մի վարկած, ըստ որի դպրոցի տնօրենը՝ Ալֆրեդ Դաննը դարձել է Կախարդությունների և մոգությունների դպրոցի՝ Հոգվարթսի տնօրեն Ալբուս Դամբլդորի նախատիպը։

 Կրթություն 
Մանկության տարիներին Ռոուլինգը հաճախ է գրել ֆանտաստիկ պատմություններ, որոնք, սովորաբար, նա կարդում էր իր քրոջ համար։ Նա հիշում է. «Մինչև հիմա հիշում եմ, թե ինչպես եմ քրոջս պատմել մի պատմություն, որտեղ նա ընկել էր նապաստակների բույնը, և որտեղ նապաստակների ընտանիքը նրան ելակով էր կերակրում։ Բացարձակ ճշմարտություն է, որ առաջին պատմվածքը, որը գրել եմ (հինգ կամ վեց տարեկան էի), մի նապաստակի մասին էր, որի անունը Նապաստակ էր։ Նա կարմրուկով էր հիվանդացել։ Ապա նրան այցելության եկան նրա ընկերները, այդ թվում նաև հսկա մեղուն, ում անունը միսս Մեղու էր»։ Ինը տարեկանում Ռոուլինգը տեղափոխվել է Տատշիլլ գյուղի Չյորչ քոլեջը (Ուելսի Չեպստոու քաղաքից ոչ շատ հեռու)։ Երբ նա դեռ դեռահաս էր, նրա տատիկը (ում մասին Ռոուլինգը ասել է. «Նա ինձ սովորեցրել է դասական բանասիրություն և իմ մեջ գիտելիքի ծարավ է սերմանել») նվիրել էր նրան շատ հին խմբագրության կողմից հրատարակած Ջեսսիկա Միտֆորդի ինքնակենսագրականըRowling, JK. The first It Girl . The Daily Telegraph. 26 November 2006. Retrieved 20 October 2007.։ Միտֆորդը դարձել է Ռոուլինգի հերոսուհին, և նա կարդացել է վերջինիս բոլոր գրքերըFraser, Lindsey. Harry and me. The Scotsman. 2 November 2002: interview with Rowling, edited excerpt from Conversations with J.K. Rowling. Mirror site։

Ռոուլինգը իր պատանեկության տարիների մասին The New Yorker-ի հարցազրույցին ասել է. «Ես առանձնահատուկ երջանիկ չեմ եղել։ Ես կարծում եմ, որ դա կյանքի սարսափելի ժամանակաշրջան էր»։ Նա ուներ ծանր ընտանեկան կյանք. մայրը հիվանդ էր, իսկ Ռոուլիգի և հոր միջև հարաբերությունները բարդացել էին (նրանք չէին խոսում հոր հետ)։ Ռոուլինգը սովորել է Վայդինի միջնակարգ դպրոցում, որտեղ նրա մայրը աշխատել է գիտության բաժանմունքումSean Smith, J.K. Rowling: A Biography (Michael O’Mara, London, 2003), p. 55.։ Ինչպես ասում է Ռոուլինգը՝ «Հարմայոնին [«Հարրի Փոթեր»-ի ամենագետի բնավորությամբ կերպարը, Ոսկե եռյակի աղջիկը] ամբողջությամբ հիմնված է իմ վրա, նա իմ 11 տարեկան հասակի ծաղրանկարն էր»Feldman, Roxanne. The Truth about Harry, School Library Journal, September 1999.։ Սթիվ Էդդին, որը Ռոուլինգի անգլերենի ուսուցիչն էր, հիշում էր նրան որպես «ոչ առանձնահատուկ աղջիկ», սակայն հիշում է որպես «աղջիկների վառ խմբից մեկը, որը բավականին լավ գիտեր անգլերեն»։ Ռոուլինգի վեցերորդ դասարանի (Upper Sixth) ամենալավ ընկերը՝ Շոն Հարրիսը, ուներ փիրուզագույն Ford Anglia, որը հիշատակվում է իր գրքերից մեկում։ «Ռոն Ուիզլին [Հարրի Փոթերի լավագույն ընկերը]՝ Շոնի ոչ կենդանի դիմանկարն է, բայց, համենայն դեպս, շատ նման է նրան»Fraser, Lindsey. Conversations with J. K. Rowling. — P. 19-20, Scholastic.։ Ինչ վերաբերվում է Ռոուլինգի այդ ժամանակվա երաժշտական ճաշակին, նա ասում է. «Աշխարհում իմ ամենասիրած խումբը The Smiths-ն էր։ Իսկ երբ ես անցա փանք փուլը, դա The Clash խումբն էր»Fraser, Lindsey. Conversations with J. K. Rowling. — P. 29, Scholastic.։ Ռոուլինգը դարձել է դպրոցի ավագը։ Մինչ համալսարան ընդունվելը նա սովորել է անգլերեն, ֆրանսերեն և գերմաներեն։ Քննությունները տվել է երկու գերազանց և մեկ լավ գնահատականներով։

1982 թվականին Ռոուլինգը չի անցել Օքսֆորդի համալսարանի ընդունելության քննությունները։ Ապա դիմել է Էքսեթերի համալսարան, որն ավարտել է ֆրանսերենի և դասական բանասիրության բակալավրի կոչումովFraser, Lindsey. Conversations with J. K. Rowling. — P. 34, Scholastic.։ Ռոուլինգն ասում է, որ «ընդհանրապես ոչ մի գործ չէր անում», իսկ դրա փոխարեն լսում էր The Smiths և Դիքենս ու Թոլքին էր կարդում»։ Փարիզում սովորելուց հետո Ռոուլինգը Էքսեթերն ավարտել է 1986 թվականին, ապա վերադարձել Լոնդոն, որտեղ որպես քարտուղար աշխատել է «Միջազգային ամնիստիա»-յի հետազոտությունների բաժնումNorman-Culp, Sheila. British author rides up the charts on a wizard’s tale. Associated Press. 1998. Retrieved 6 December 2007.։

 Ոգեշնչում և մոր մահը 
Լոնդոնում թողնելով «Միջազգային ամնիստիայի» գործը, Ռոուլինգը և իր երիտասարդ ընկերը որոշեցին տեղափոխվել Մանչեսթեր։ 1990 թվականին, երբ նա Մանչեսթերից գնացքով Լոնդոն էր ժամանում (գնացքը մոտ չորս ժամ դադար էր տվել), նրա մոտ մտահղացում առաջացավ. գրել վեպ տղայի մասին, որը հաճախում էր կախարդությունների դպրոց։ Նա The Boston Globe-ի հարցազրույցի ժամանակ ասել է. «Ես իսկապես չգիտեմ, թե որտեղից եկավ այդ միտքը։ Սկզբում ես մտածեցի Հարրիի մասին, ապա գլուխս լցվեց մյուս բոլոր կերպարներով և իրավիճակներով։»Loer, Stephanie. All about Harry Potter from quidditch to the future of the Sorting Hat. The Boston Globe. 18 October 1999. Retrieved 10 October 2007.։

Ռոուլինգը իր կայքում այսպես է ներկայացնում Հարրի Փոթերի առաջացման կոնցեպցիան.

Ես միայնակ Լոնդոն էի վերադառնում  լեփ-լեցուն գնացքով, իսկ Հարրի Փոթերի միտքը ուղղակի մտավ իմ գլխի մեջ։ Ես առանց դադարների գրում էի համարյա վեց տարեկանից, բայց նման միտք նախկինում երբեք չէի ունեցել։ Ցավոք սրտի ես չունեի գրիչ, իսկ ես շատ էի ամաչում ինչ-որ մեկից փոխարինաբար գրիչ վերցնել... Ինձ մոտ ես չունեի աշխատանքային գրիչ, բայց կարծում եմ, որ,  դա շատ լավ էր։ Ես ուղղակի նստել ու չորս ժամ մտածում էի (գնացքի դադարի ժամանակ) և հենց այդ ժամանակ տղայի պատկերը հայտնվեց իմ ուղեղում. այդ սևահեր ակնոցով տղան, ով չգիտեր, որ ինքը կախարդ է, ավելի ու ավելի իրական էր դառնում ինձ համար։ Միգուցե, եթե ես դանդաղեցնեի մտքերիս հոսքը՝ բոլորը թղթին գրելու համար, ապա ես պետք է ճնշեի դրանցից մի քանիսը (թեև երբեմն ինձ հետաքրքիր է, թե այն ժամանակվա իմ մտածածից ինչքա՞նն եմ մոռացել գրի առնել, երբ իմ մոտ արդեն գրիչ կար։ Ես սկսեցի «Փիլիսոփայական քար»-ը գրել հենց այդ գիշեր, թեև գրքի սկզբի մի քանի էջերը ընդհանրապես կապ չունեն գրքի վերջաբանի հետ։

Տուն հասնելուն պես նա անմիջապես սկսել է գրել«Harry Potter and Me» . BBC Christmas Special. 13 November 2002. Retrieved 25 February 2007.։ Նույն թվականի դեկտեմբերին ցրված սկլերոզից մահանում է Ռոուլինգի մայրը։ Ջոանը հիշում է. «Ես գրում էի Հարրի Փոթերը, երբ իմ մայրը մահացել էր։ Ես նրան չէի պատմել Հարրի Փոթերի մասին»։ Ռոուլինգի խոսքերով, մոր մահը խիստ ազդել է նրա վեպի վրա, որի պատճառով նա ավելի մանրամասն է նկարագրել Հարրիի ծնողների կորուստը, քանի որ զգացել էր այդ ծանր իրողությունըTranscript of Richard and Judy . Richard & Judy, Channel Four Corporation (UK). 26 June 2006. Retrieved 4 July 2006.։

 Ամուսնություն և ամուսնալուծություն 
Տեսնելով The GuardianMcGinty, Stephen. The JK Rowling Story. The Scotsman. 16 June 2003. Retrieved 27 May 2009.-ի հայտարարությունը, Ռոուլինգը մեկնում է Պորտու (Պորտուգալիա)՝ անգլերեն դասավանդելու համար։ Նա գիշերը դասավանդում էր, իսկ ցերեկները, լսելով Պյոտր Չայկովսկու ջութակով կատարումները, գրում էր։ Պորտուգալիայում Ռոուլինգը բարում ծանոթանում է հեռուսալրագրող Ժորժի Արանտիշի հետ ()։ Նրանք ամուսնանում են 1992 թվականի հոկտեմբերի 16-ին։ Նրանց երեխան՝ Ջեսիկա Իզաբել Ռոուլինգ Արանտիշը, ծնվում է 1993 թվականի հուլիսի 27-ին։ Ավելի վաղ Ռոուլինգը վիժել էր։ Զույգը բաժանվել է 1993 թվականի նոյեմբերի 17-ինWeeks, Linton. «Charmed, I’m Sure». The Washington Post. 20 October 1999. Retrieved 21 March 2006.՝ ամուսնությունից տասներեք ամիս ու մեկ օր անց։ Ռոուլինգի կենսագիրներն առաջ են բերում այն վարկածը, որ Ռոուլինգի ամուսնության տարիներին վերջինս ենթարկվել է ընտանեկան բռնության, բայց, ամենայն հավանականությամբ, դա անհայտ է։ The Daily Express-ի հարցազրույցի ժամանակ Արանտիշը պատմում է, որ նրանց վերջին գիշերը նա Ռոոլինգին առավոտը ժամը 5-ին տնից դուրս է հանել ու ուժեղ հարվածել։ 1993 թվականի դեկտեմբերին Ռոուլինգը իր դստեր և Հարրի Փոթերի երեք գլուխների հետ մեկնում է Էդինբուրգ (Շոտլանդիա)` ապրելու քրոջ մոտ։

Համալսարանն ավարտելուց յոթ տարի անց Ռոուլինգն իրեն համարում էր «իր իմացած ամենաանհաջողակ մարդը»։ Նրա ամուսնությունը բաժանումով էր պսակվել, աշխատանք չուներ, իսկ նորածին երեխան՝ գրկին էր։ Սակայն հետագայում նա իր այդ անհաջողությունը որակել է որպես ազատություն.


Այս ժամանակահատվածում Ռոուլինգը հիվանդանում է կլինիկական դեպրեսիայով, և նրա մտքով նույնիսկ ինքնասպանության փորձ անելու գաղափարն է անցնում«Harry Potter author: I considered suicide» . CNN. 23 March 2008. Retrieved 23 March 2008.։ Հենց դա իր գիտակցության մեջ ստեղծում է երրորդ գրքի դեմենտորներին։ Դեմենտորները արարածներ են, որոնք ծծում են մարդկային հոգիներըHarry Potter’s magician. BBC News. 18 February 2003. Retrieved 30 December 2007.։ Ռոուլինգը սկսեց սոցիալական նպաստ ստանալ։ Նրա խոսքերով, նա եղել է «աղքատ, որքանով դա հնարավոր էր լինել ժամանակակից Բրիտանիայում, լինելով՝ օթևան»։

Ռոուլինգը «հուսահատության» մեջ էր այն բանից հետո, երբ իր ամուսինը եկել էր նրա ու իր դստեր որոնումներով։ Նա ստացել էր պաշտպանության հրամանաթուղթ, և Արանտիշը վերադարձավ Պորտոիգալիա այն ժամանակ, երբ Ռոուլինգը 1994 թվականին ամուսնալուծության հայց ներկայացրեց դատարան։ 1995 թվականին, իր առաջին վեպը վերջացնելուց հետո, նպաստով ապրելով՝ Ռոուլինգը ընդունվել է Էդինբուրգի համալսարանի մանկավարժական դպրոց։ Նա գրել է բազմաթիվ սրճարաններում, հատկապես՝ Nicolson’s և The Elephant House (վերջինը ավելի վաղ պատկանել է նրա փեսային՝ Ռոջեր Մուրուին) սրճարաններում։ 2001 թվականին «Բի-բի-սի»-ի հարցազրույցի ժամանակ Ռոուլինգը հերքել է այն շշուկները, որ նա գրել է սրճարաններում այն բանի պատճառով, որ իր բնակարանն ուներ տաքացման խնդիրներ, նշելով. «Ես այդքան էլ հիմար չեմ, որ ձմռանը Էդինբուրգում սառը բնակարան վարձեմ»։ A&E ամերիկյան հեռուստանախագծի ժամանակ Ռոուլինգը նշել է, որ սրճարաններում գրելու պատճառներից մեկն էր նաև իր դուստրը, ով զբոսանքի ժամանակ ամենաշուտն էր քնում«Harry Potter and Me». BBC Christmas Special. 28 December 2001. Transcribed by «Marvelous Marvolo» and Jimmi Thøgersen. Quick Quotes Quill.org. Retrieved 17 March 2006.։

 Հարրի Փոթեր 
1995 թվականին Ռոուլինգը ավարտեց «Հարրի Փոթերը և Փիլիսոփայական քարը» ձեռագիր վեպը, որը տպագրվել է հենց իր կողմից մի հին գրամեքենայովRiccio, Heather. Interview with JK Rowling, Author of Harry Potter . Hilary Magazine. Retrieved 26 October 2007.։ Բրիոնի Իվանսի ցնծագին արձագանքից հետո, ընթերցողները, որոնք պետք է գնահատեին գրքի առաջին երեք գլուխները, «Ֆուլհեմ» ընկերության գրական գործակալներ Christopher Little Literary Agents-ը համաձայնվեցին Ռոուլինգին ներկայացնել հրատարակիչների որոնման ժամանակ։ Գիրքը ուղարկվել է տասներկու հրատարակիչների, սակայն բոլորն էլ մերժել են ձեռագիրըMcGinty, Stephen. The JK Rowling Story . The Scotsman. 16 June 2003. Retrieved 27 May 2009.։ Մեկ տարի անց Ռոուլինգը լոնդոնյան Bloomsbury Publishing հրատարակչության հրատարակիչ Բարրի Քաննինգեմից ստանում է կանաչ լույս (և 1500 ֆունտ կանխավճար)«Meet the Writers: J. K. Rowling» . Barnes and Noble. Retrieved 25 March 2006.։ Ռոուլինգի գրքի հրատարակման որոշումը, ըստ երևույթին, պատկանում էր Bloomsbury հրատարակչության ներկայացուցչի ութամյա դստերը՝ Ալիսա Նյուտոնին, ում հայրը առաջարկել էր նրան կարդալ առաջին գլուխը։ Առաջին գլուխը կարդալուց հետո նա պահանջել է վեպի շարունակությունը։ Քաննինգեմը Ռոուլինգին ասել է, որ թեև Bloomsbury համաձայնել է հրատարակել գիրքը, բայց, այնուամենայնիվ, ճիշտ կլիներ ցերեկային աշխատանք փնտրել, քանի որ մանկական գրքերով փող վաստակելու շանսերը շատ քիչ ենBlais, Jacqueline. Harry Potter has been very good to JK Rowling . USA Today 9 July 2005. Retrieved 26 May 2009.։ Դրանից կարճ ժամանակ անց, 1997 թվականին, Ռոուլինգը Scottish Arts Council-ից 8000 ֆունտի չափով գումար է ստացել՝ վեպը շարունակելու համարScottish Arts Council Wants Payback . hpna.com. 30 November 2003. Retrieved 9 April 2006.։

1997 թվականի հունիսին Bloomsbury հրապարակում է «Հարրի Փոթերը և Փիլիսոփայական քարը» վեպը՝ սկզբնականում 1000 տպաքանակով, որից 500-ը բաժանվել է գրադարաններին։ Ներկայումս այդ առաջին նմուշների գինը կազմում է 16-ից մինչև 25 հազար ֆունտKleffel, Rick. Rare Harry Potter books. metroactive.com. 22 July 2005. Retrieved 9 April 2006.։ Փետրվարին գիրքը ստանում է British Book Award մրցանակը՝ որպես լավագույն մանկական գիրք, իսկ ավելի ուշ՝ Children’s Book Award մրցանակը։ 1998 թվականի սկզբին ԱՄՆ-ում աճուրդ անցկացվեց գրքի հրատարակման իրավունքը ստանալու համար, որը 105 հազար դոլարով հաղթեց Scholastic Inc. հրատարակչությունը։ Ռոուլինգի խոսքերով, երբ նա իմացավ այդ մասին, «քիչ էր մնում մահանար»Reynolds, Nigel. «$100,000 Success Story for Penniless Mother.» . The Daily Telegraph. 7 July 1997. Retrieved 25 October 2007.։ 1998 թվականի հոկտեմբերին Scholastic-ը «Փիլիսոփայական քարը» ԱՄՆ-ում հրատարակում է «Հարրի Փոթերը և կախարդական քարը» անվանումով, կարծելով, որ երեխաները չեն ցանկա գիրքը կարդալ «փիլիսոփայական» անվանմամբ։ Ավելի ուշ Ռոուլինգը պնդում էր, որ շատ է ափսոսում անվան փոփոխության համար և եթե ավելի լավ վիճակում լիներ՝ երբեք չէր համաձայնվի վերնագիրը փոխել«Red Nose Day» Online Chat Transcript  BBC Online, 12 March 2001, The Burrow. Retrieved 16 April 2008.։ Scholastic-ից գումար ստանալուց հետո Ռոուլինգն իր բնակարանից տեղափոխվում է Էդինբուրգի 19 Hazelbank Terrace հասցե։

Առաջին վեպի շարունակությունը «Հարրի Փոթերը և Գաղտնիքների սենյակն» է, որը հրապարակվել է 1998 թվականի հուլիսին։ Գրքի շնորհիվ Ռոուլինգը կրկին ստացավ Smarties մրցանակը։ 1999 թվականի դեկտեմբերին լույս է տեսնում նրա երրորդ վեպը՝ «Հարրի Փոթերը և Ազքաբանի կալանավորը», որը կրկին հաղթեց Smarties մրցանակը, որից հետո Ռոուլինգը դարձավ առաջին մարդը, ով իրար հետևից երեք անգամ անընդմեջ ստացել է այդ մրցանակըPotter’s award hat-trick . BBC News. 1 December 1999. Retrieved 25 October 2007.։ Ավելի ուշ նա Հարրի Փոթերի մասին պատմող չորրորդ գրքով դուրս է գալիս մրցակցությունից, հնարավորություն տալով ուրիշ հեղինակների գրքերին։ 2000 թվականի հունվարին «Ազքաբանի կալանավորը» հաղթեց Whitbread Awards մրցանակը, որպես «Տարվա մանկական գիրք», թեև պարտվեց «Տարվա գիրք» անվանակարգում (Այդ տարում այս մրցանակը շահեց Շեյմաս Հինիի «Բեովուլֆ» գիրքը)Gibbons, Fiachra. «Beowulf slays the wizard» . Guardian Unlimited. 26 January 2000. Retrieved 19 March 2006.։

Չորրորդ գիրքը՝ «Հարրի Փոթերը և Հրե գավաթը» հրատարակվեցին միաժամանակ և՛ Մեծ Բրիտանիայում, և՛ ԱՄՆ-ում 2000 թվականի հուլիսի 8-ին, և իր վաճառքի քանակով երկու երկրներում էլ աննախադեպ ռեկորդ սահմանեցին։ Առաջին օրը Մեծ Բրիտանիայում վաճառվել է գրքի 372 775 օրինակ, նախորդ վեպի գրեթե նույն քանակի օրինակները վաճառվել են 1 տարվա ընթացքում«Potter sales record» . Reuters/PRNewswire. 11 July 2000. Retrieved 25 October 2007.։ Գրքի հրապարակումից 48 ժամվա ընթացքում ԱՄՆ-ում վաճառվել է երեք միլիոն օրինակ, որը գերազանցել է վաճառքի բոլոր ռեկորդները։ Ռոուլինգը խոստովանում է, որ վեպը գրելիս մեծ ճգնաժամ է ապրել. «Երբ հասա չորրորդ գրքի գրեթե կեսին, պատմության մեջ լուրջ սխալ էի գտել ... Այս գրքի հետ են կապված իմ կյանքի որոշ ամենասև պահերը... Մի գլուխը ես գրել եմ 13 անգամ, չնայած որ կարդացողներից ոչ մեկը չի հասկանա, թե հենց որն եմ գրել, և չի էլ կարող հասկանալ, թե որքան ցավ է այն ինձ պատճառել»Johnstone, Anne. The hype surrounding the fourth Harry Potter book belies the fact that Joanne Rowling had some of her blackest moments writing it — and that the pressure was self-imposed; a kind of magic . The Herald. 8 July 2000. Retrieved 25 October 2007.։ Ռոուլինգը ստացավ British Book Awards-ի տարվա հեղինակ մրցանակը։

«Հրե գավաթի» և հինգերորդ գրքի՝ «Հարրի Փոթերը և Փյունիկի միաբանություն»-ից անցավ երեք տարի։ Այս ընդմիջման ընթացքում մամուլում շշուկներ էին տարածվում, որ Ռոուլինգի մոտ սկսվել է ստեղծագործական ճգնաժամ, որն էլ Ռոուլինգը կտրուկ հերքեցRowling denies wroter’s block. BBC News. 8 August 2001. Retrieved 25 October 2007.։ Հետագայում Ռոուլինգը խոստովանել է, որ այս գիրքը գրելուց նրանից մեծ ջանքեր է պահանջվելGrossman, Lev. «J.K. Rowling Hogwarts And All». Time magazine. 17 July 2005. Retrieved 25 October 2007.։

Վեցերորդ գիրքը՝ «Հարրի Փոթերը և Խառնածին արքայազնը» հրատարակվել է 2005 թվականի հուլիսի 16-ին։ Այս մեկը նույպես գերազանցել է բոլոր ռեկորդները՝ 24 ժամվա ընթացքում վաճառվելով ինը միլիոն օրինակովNew Potter book topples U.S. sales records. MSNBC. 18 July 2005. Retrieved 25 October 2007.։ Վեցերորդ գրքի լույս տեսնելուց առաջ Ռոուլինգն իր երկրպագուներից մեկի նամակին պատասխանում է այսպես. «Վեցերորդ գիրքը նախատեսվում էր գրվեր երկար տարիների ընթացքում, բայց, մինչ ես կսկսեի լրջորեն գրել, ես երկու ամիս վերանայում էի պլանը, որպեսզի համոզվեի նրանում, ինչ ես անում էի»JK Rowling’s World Book Day Chat . 4 March 2004. BBC. Retrieved 25 October 2007.։ Նա իր պաշտոնական կայքում նշել է, որ վեցերորդ գրքի առաջին գլուխը, որում նկարագրվում է Մոգության նախարության և Մեծ Բրիտանիայի վարչապետի միջև զրույցը, սկզբում մտածված էր գրել «Փիլիսոփայական քարը» գրքում, հետո՝ «Գաղտնի սենյակը» գրքում, ապա՝ «Ազքաբանի կալանավորը»The Opening Chapter of Book Six J. K. Rowling’s Official Site. Retrieved 25 October 2007. Archived at Wayback Machine.։ 2006 թվականին «Խառնածին արքայազնը» ստանում է British Book Awards մրցանակը՝ «Տարվա գիրք» անվանակարգում։

2006 թվականի դեկտեմբերի վերջին հայտնի դարձավ Հարրի Փոթերի մասին պատմող վիպաշարի վերջին գրքի անունը՝ «Հարրի Փոթերը և Մահվան պարգևները»Press Release. Harry Potter and the Deathly Hallows  . Bloomsbury. 21 December 2006. Retrieved 7 July 2007.։ 2007 թվականի փետրվարին հայտնի դարձավ, որ Ռոուլինգը Էդինբուրգի The Balmoral հյուրանոցի իր համարում կիսանդրու վրա գրել է, որ վերջացրել է յոթերորդ գիրքը այս սենյակում 2007 թվականի հունվարի 11-ինCornwell, Tim. Finish or bust — JK Rowling’s unlikely message in an Edinburgh hotel room . The Scotsman. 3 February 2007. Retrieved 7 February 2007.։ «Հարրի Փոթերը և Մահվան պարգևները» վեպը լույս է տեսել 2007 թվականի հուլիսի 21-ին և անցավ նախորդ ռեկորդը որպես ողջ ժամանակներում ամենաարագ վաճառաված գիրք։ Գրքի լույս տեսնելու հենց հաջորդ օրը ԱՄՆ-ում և Մեծ Բրիտանիայում այն վաճառվել է 11 միլիոն օրինակով։ Գրքի վեջին գլուխը Ռոուլինգը գրել է «մոտ 1990 թվականին»։

Երբ նա դեռ աշխատում էր վերջին գրքի վրա, նա նկարահանվում է «J K Rowling… A Year In The Life» ֆիլմում, որը Մեծ Բրիտանիայում ցուցադրվել է 2007 թվականի դեկտեմբերի 30-ին՝ ITV-ով։ Այնտեղ Ռոուլինգը այցելում է Էդինբուրգում գտնվող իր հին բնակարանը, որտեղ ավարտել էր Հարրի Փոթերի մասին պատմող իր առաջին գիրքըHastings, Chris. Tears as JK Rowling returns to where it began  . The Daily Telegraph. 24 December 2007. Retrieved 24 December 2007.։ Երբ առաջին անգամ վերադարձավ այս բնակարան, նա արտասվում էր, ասելով. «հենց այստեղ ես լիովին փոխեցի իմ կյանքի ընթացքը»։

Օփրա Ուինֆրիին տված հարցազրույցում Ռոուլինգը գրքերի շարքի մեծ հաջողության համար հարգանքի տուրք է մատուցել իր մորը, ասելով. «Գրքերը հենց այն են, ինչ կան, որովհետև նա մահացել է... որովհետև ես սիրում եմ նրան, իսկ նա մահացել է»։ Ներկայումս Հարրի Փոթերը համաշխարհային բրենդ է, գնահատվում է 15 միլիարդ դոլարHarry Potter, the $15 billion man  . Advertising Age. Retrieved 7 November 2007.։ Հարրի Փոթերի մասին պատմող վերջին չորս գրքերն անընդմեջ ռեկորդներ էին սահմանում՝ դառնալով պատմության մեջ ամենավաճառված գիրքըHarry Potter finale sales hit 11 m . BBC News. 23 July 2007. Retrieved 27 July 2007.Pauli, Michelle. «June date for Harry Potter 5». The Guardian; «Potter 'is fastest-selling book ever» . BBC News. Retrieved 4 August 2007.։ Վիպաշարի ընդհանուր 4195 էջըSawyer, Jenny. Missing from 'Harry Potter' — a real moral struggle . The Christian Science Monitor. 25 July 2007. Retrieved 27 July 2007. թարգմանվել է ամբողջովին կամ մասնակի 65 լեզուներով 29 June 2007. Retrieved 29 June 2007.։ Հայտնի է նաև, որ Հարրի Փոթերի գրքերը հետաքրքրություն են առաջացրել երիտասարդների շրջանում ընթերցանության նկատմամբ, երբ համարվում էր, որ երեխաները դադարել են ընթերցանությամբ զբաղվել՝ իրենց ժամանակը վատնելով համակարգիչների և հեռուստատեսության վրաNew Study Finds That the Harry Potter Series Has a Positive Impact on Kids' Reading and Their School Work . Scholastic. 25 July 2006. Retrieved 10 February 2007., թեև հաղորդվում է, որ չնայած գրքերի նման մեծ շրջանառությանը՝ ընթերցանությունը շարունակում է անկում ապրել։

2011 թվականին հունիսին Ռոուլինգը հայտարարել է, որ Հարրի Փոթերի հետ կապված բոլոր իրերը հավաքելու են նոր վեբ-նախագծում՝ Pottermore-ում։ Նախագծի կայքում ներկայացնում է 18 հազար լրացուցիչ բառով տեղեկատվություն Հարրի Փոթերի կերպարների, վայրերի և օբյեկտների մասին։ 2012 թվականի ապրիլին կայքի ստեղծումից հետո Ռոուլինգը հայատատրեց, որ սկսել է Հարրի Փոթերի տիեզերքի մասին հանրագիտարանի ստեղծման աշխատանքները, և դրանից ստացված ամբողջ հասույթը նվիրաբերելու է բարեգործությանը։ Ավելի ուշ Ռոուլինգը նշել է, որ նրան դուր է գալիս Հարրի Փոթերի մասին նոր տեղեկություններով կիսվել Pottermore-ում, և չի պլանավորում դրանք հրատարակել գրքի տեսքով։  2014 թվականին Ռոուլինգը հրապարակել է «Քվիդիչի աշխարհի գավաթի պատմությունը» ապագա գրքի մի քանի հատվածներ։ Առաջինն լույս է տեսել մարտինДжоан Роулинг опубликовала первую часть «Истории Кубка мира по квиддичу» — Газета. Ru |, երկրորդը `հուլիսինLenta.ru: Культура: Книги: Джоан Роулинг опубликовала новую историю про взрослого Гарри Поттера։

2016 թվականին, վերջին՝ յոթերորդ գլխի դուրս գալուց ինը տարի անց, վիպաշարը անսպասելի շարունակվեց, երբ լույս տեսավ Ռոուլինգի երկու մասից կազմված «Հարրի Փոթերը և Անիծված երեխան» պիեսը, որի գործողությունները կատարվում էին «Մահվան պարգևներից» անմիջապես հետո։ Պիեսը բեմադրվել է Ուեսթ-Էնդում և գրվել է դրամատուրգ Ջեք Թորնի կողմից՝ Ռոուլինգի կողմից ստեղծագործական աջակցությամբ։ Պրեմիերայի հետ զուգահեռ գրախանութներում հայտնվեցին սցենարով գիրքը, որպես պաշտոնապես ճանաչվեց որպես վիպաշարի 8-րդ գիրք։ Պիեսը երկպագուների և քննադատների կողմից դրական արձագանքներ է ստացել։thumb|Հերթ «Հարրի Փոթերը» գիրքը գնելու համար

 Հարրի Փոթերի մասին ֆիլմեր 

1998 թվականի հոկտեմբերին Warner Bros. ձեռք է բերել առաջին երկու վեպը նկարահանելու իրավունք յոթանիշ գումարի համարWalker, Andrew. «Harry Potter is off to Hollywood — writer a Millionairess». The Scotsman. 9 October 1998. Retrieved 25 October 2007.։ «Հարրի Փոթերը և փիլիսոփայական քարը» էկրան է բարձրացել 2001 թվականի նոյեմբերի 16-ին, իսկ «Հարրի Փոթերը և գաղտնիքների սենյակը»՝ 2002 թվականի նոյեմբերի 15-ինHarry Potter release dates. Box Office Mojo. Retrieved 25 October 2007.։ Երկու ֆիլմն էլ նկարահանել է ռեժիսոր Քրիստոֆեր Կոլամբուսը։ 2004 թ. Հունիսի 4-ին «Հարրի Փոթերը և Ազքաբանի կալանավորը» ֆիլմը ղեկավարում էր Ալֆոնսո Կուարոնը։ 2004 թվականի հունիսի 4-ին էկրան բարձրացավ «Հարրի Փոթերը և Ազքաբանի կալանավորը» ֆիլմը, որի ռեժիսորը Ալֆոնսո Կուարոնն էր։ Չորրորդ ֆիլմը՝ «Հարրի Փոթերը և Հրա գավաթը», նկարահանվել է Մայք Նյուելի կողմից և հեռարձակվել է 2005 թվականի նոյեմբերի 18-ին։ «Հարրի Փոթերը և Փյունիկի միաբանությունը» ֆիլմը հեռարձակվել է 2007 թվականի հուլիսի 11-ին։ Ռեժիսորը Դեյվիդ Եթսն էր, իսկ սցենարը գրել էր Մայքլ Գոլենբերգը, ով փոխարինել էր Սթիվ Կլովզին։ «Հարրի Փոթերը և Խառնածին արքայազնը» էկրան է բարձրացել 2009 թվականի հուլիսի 15-ին 19 September 2007. Retrieved 19 September 2007.։ Այս անգամ ևս ռեժիսորը Դեյվիդ Եթսն էր, իսկ սցենարիստի պաշտոնը վերադարձվել էր ԿլովզինSpelling, Ian. Yates Confirmed For Potter VI. // Sci Fi Wire. 3 May 2007. ։ 2008 թվականի մարտին Warner Bros.-ը հայտարարել է, որ Հարրի Փոթերի մասին պատմող շարքի վերջին մասը`«Հարրի Փոթերը և Մահվան պարգևները», նկարահանվելու է երկու մասով։ Առաջին մասը լույս է տեսել 2010 թվականի նոյեմբերին, իսկ երկրորդը ` 2011 թվականի հուլիսին։ Երկու մասերն էլ նկարահանվել է Եթսի կողմից։

Warner Bros.-ը հիմնականում հաշվի է առել Ռոոլինգի ցանկությունները և գաղափարները։ Նրա հիմնական պայմաններից մեկն այն էր, որ ֆիլմերը պետք է նկարահանվեն Բրիտանիայում և բրիտանացի դերասանների կողմիցTreneman, Ann. J.K. Rowling, the interview. The Times. 30 June 2000. Retrieved 26 July 2006.։

Առաջին չորս, վեցերորդ և յոթերորդ ֆիլմերի համար նախատեսված սցենարները գրվել են Սթիվ Կլովզի կողմից։ Ռոուլինգը աշխատել է նրա հետ, հետևելով, որ իր սցենարները չհակասեն շարքի ապագա գրքերին։ Նա ասել է, որ ինքը պատմել է իր հաջորդ գրքերի մասին ավելին, քան որևէ մեկին (մինչև դրանց լույս տեսնելը), բայց, համենայն դեպս, ոչ ամենըMzimba, Lizo, moderator. «Interview with Steve Kloves and J.K. Rowling». BBC Newsround. February 2003. Retrieved 21 March 2006.։ Նա նաև ասել է Ալան Ռիքմանին (Սևերուս Սնեյփ) և Ռոբբի Կոլտրեյնին (Ռուբեուս Հագրիդ) որոշ գաղտնիքներ, նախքան դրանք կբացահայտվեին գրքերում«J.K. Rowling: 'Fans will be happy'». CBBC Newsround. 2 November 2001. Retrieved 21 March 2006.։ Դենիել Ռեդքլիֆը (Հարրի Փոթեր) հարցրել էր Ռոուլինգին, թե իր կերտած հերոսը ինչ-որ պահի արդյո՞ք կմեռնի. Ռոուլինգն ասել է, որ նա կունենա մահվան տեսարան, սրանով էլ հստակ պատասխան չի տալիս հարցինJ.K. Rowling on 'Today' part 2: what Daniel Radcliffe knew, the final line (with video) . Times Herald-Record. 27 July 2007. Retrieved 21 August 2007.։ Առաջին ֆիլմի ռեժիսորը կարող էր լինել Սթիվեն Սփիլբերգը, մամուլը բազմիցս հայտարարել է, որ Ռոոլինգն իր մասնակցությունն է ունեցել այն բանի վրա, որ դա տեղի չի ունեցել, սակայն Ռոուլինգը պատասխանել է, որ ռեժիսորի ընտրության մեջ ձայն չի ունեցել, և եթե իրավունք ուներ ռեժիսորի ընտրման գործում՝ Սփիլբերգի վրա վետո չէր դնիRowling denies vetoing Spielberg. J. K. Rowling’s official site (now archived at Wayback Machine). Retrieved 3 April 2006.։ Ռոոլինգի ռեժիսորի դերի համար առաջին թեկնածուն «Monty Python»-ի անդամ Թերրի Գիլյամն էր, քանի որ նա իր աշխատանքի երկրպագու էր, սակայն Warner Bros.-ն ուզում էր ավելի շատ ընտանեկան ֆիլմ նկարահանել, այդ իսկ պատճառով ընտրեց ԿոլումբոսինWizard News: Terry Gilliam Bitter About «Potter» . Wizard News. 29 August 2005. Retrieved 20 October 2007.։

Ռոուլինգը նաև ֆիլմերի վրա ստացել է ստեղծագործական հսկողություն, նա ստուգել է բոլոր սցենարներըBillington, Alex. Exclusive Video Interview: 'Harry Potter' Producer David Heyman. firstshowing.net. 9 December 2010. Retrieved on 29 September 2011. և եղել է վերջին երկու ֆիլմերի (Մահվան Պարգևները 1, 2) պրոդյուսերներից մեկըWarner Bros. Pictures mentions J. K. Rowling as producer. Business Wire. 22 September 2010. Retrieved on 29 September 2011.։ Պրոդյուսերներ Դեյվիդ Հեմանի և Դեյվիդ Բարրոնի, ռեժիսորներ Դեյվիդ Եթսի, Մայք Նյուելլի և Ալֆոնսո Կուարոնի հետ միասին Ռոոլինգը 2011 թվականին Հարրի Փոթերի մասին պատմող ֆիլմաշարի համար British Academy Film Awards-ի մրցանակ է ստացել՝ «կինոարվեստում նշանակալի բրիտանական ներդրման համար»։

2013 թվականի սեպտեմբերին Warner Bros. ընկերությունը հայտարարել է Ռոուլինգի հետ ստեղծագործական համագործակցության ընդլայնման մասին և որին հաջորդեց Նյուտ Սկամանդերի մասին պատմող ֆիլմի ստեղծումը, ով «Ֆանստաստիկ գազաններ ու որտեղ գտնել դրանց» գրքի մտացածին հեղինակն էր։ Առաջին ֆիլմի սցենարը գրվել է ինքնին Ռոուլինգի կողմից, իսկ գործողությունները կատարվում են շարքի իրադարձություններից մոտ 70 տարի առաջ։

2016 թվականի մարտին Ջոան Ռոուլինգը Թվիթթերի իր էջում հայտարարել է, որ իր «Ֆանստաստիկ գազաններ ու որտեղ գտնել դրանց» վեպը նկարահանվելու է երեք մասով։ Հայտարարվել էր, որ երեքմասանոց ֆիլմը էկրան կբարձրանա 2016 թվականի նոյեմբերին։ Այն հեռարձակվեց «Ֆանստաստիկ գազաններ ու որտեղ գտնել դրանց» անվան տակ։ Ֆիլմի պրեմիերան ԱՄՆ-ում կայացավ 2016 թվականի նոյեմբերի 10-ին, Ռուսաստանում՝ նոյեմբերի 17-ին։

Բացի այդ, Ռոուլինգը նշել է, որ Հարրի Փոթերի մասին պատմող վեպերի ութերորդ մասը չի նկարահանվելու։ «Անիծված երեխան» ներկայացում է, և որպես կինո դուք այն տեսնել չեք կարող», - ասել է գրողը։

 Հաջողություն 
2004 թվականին Forbes ամսագիրը Ռոուլինգին անվանեց առաջին մարդը, ով միլիարդատեր է դարձել գիրք գրելովWatson, Julie and Kellner, Tomas. «J.K. Rowling And The Billion-Dollar Empire». Forbes.com. 26 February 2004. Retrieved 19 March 2006., ինչպես նաև զվարճանքի ոլորտում երկրորդ ամենահարուստ կինը, և 1062-րդը աշխարհի ամենահարուստ մարդկանց թվում#1062 Joanne (JK) Rowling. Forbes.com. Retrieved 16 March 2008; Oprah is Richest Female Entertainer . Contact Music. Retrieved 20 January 2007.։ Ռոուլինգը հերքել է ամսագրի հաշվարկները, ասելով, որ նա շատ գումար ունի, բայց նա միլիարդատեր չէJ.K. Rowling, the author with the magic touch. MSN. Retrieved 9 August 2007.։ 2008 թվականին Sunday Times Rich List-ում Ռոուլինգը Բրիտանիայի ամենահարուստ մարդկանց շարքում զբաղեցնում էր 144-րդ հորիզոնականըSunday Times Rich List — Joanne Rowling ; Women’s Rich List — Joanne Rowling . The Sunday Times. 27 April 2008. Retrieved 20 May 2008.։ 2012 թվականին Forbes-ը Ռոուլինգին չի ներառել ամենահարուստ մարդկանց վարկանիշում, ասելով, որ նա կորցրել է իր միլիարդատերերի կարգավիճակը՝ բարեգործական նվիրատվությունների պատճառով։ Դրանք կազմել են ավելի քան 160 միլիոն դոլար (ինչպես նաև Մեծ Բրիտանիայում բարձր հարկային տոկոսադրույքների պատճառով)։ 2013 թվականի փետրվարին BBC Radio-ի Woman’s Hour 4-ը Ռոուլինգին ճանաչել է որպես երկրի ամենաազդեցիկ 13-րդ կինBBC Radio 4, Woman’s Hour Power list։

2017 թվականին Ռոուլինգը գլխավորել է Forbes-ի եվրոպական հայտնի մարդկանց վարկանիշը` նախորդ տարվա ամենամեծ եկամուտով։ Նրա եկամուտը կազմել է 95 միլիոն դոլարДжоан Роулинг заработала за год больше всех европейских знаменитостей։

 Երկրորդ ամուսնություն և ընտանիք 
2001 թվականի դեկտեմբերի 26-ին Ռոուլինգն ամուսնացել է Նիլ Միքայել Մյուրրեյի հետ, ով մասնագիտությամբ անեսթեզիոլոգ էր (ծնվել է հունիսի 30-ին, 1971)։ Պսակադրության արարողությունը տեղի է ունեցել Շոտլանդիայում Killiechassie HouseChristmas wedding for Rowling. BBC News. 30 December 2001. Retrieved 25 October 2007.։ Սա Ռոուլինգի և Մյուրրեի երկրորդ ամուսնությունն էր։ 2003 թվականի մարտի 24-ին ծնվեց նրանց որդին՝ Դեյվիդ Գորդոն Ռոուլինգ Մյուրրեյը։ «Հարրի Փոթերը և Խառնածին արքայազնը» գրելու ժամանակ Ռոուլինգը փոքր-ինչ դադար վերցրեց, որպեսզի իր երեխայով զբաղվիJ.K. Rowling’s Official Site, «Progress on Book Six». 15 March 2004. Retrieved 22 March 2006. Archived at Wayback Machine.։ Ռոուլինգի կրտսեր դուստրը՝ Մակքենզի Ջին Ռոուլինգ Մյուրրեյը, ում նա նվիրել է «Խառնածին արքայազնը», ծնվել է 2005 թվականի հունվարի 23-ինJ.K. Rowling’s Official Site, «JKR gives Birth to Baby Girl». Retrieved 25 January 2005. Archived at Wayback Machine.։ Ընտանիքն ապրում է Էդինբուրգում գրողներ Իեն Ռենկինի, Ալեքսանդր Մակքոլլ Սմիթի և Քեյթ Ատկինսոնի հարևանությամբIan Rankin No. 1 Magazine, Retrieved 24 February 2014։

 Պատահական վականսիա 
2011 թվականի հուլիսին Ռոուլինգը հեռացավ Քրիստոֆեր Լիթլի գործակալությունից՝ տեղափոխվելով Նեիլ Բլեիրի կողմից ստեղծված նոր գործակալություն։ 2012 թվականի փետրվարի 23-ին նրա գործակալությունը՝ Blair Partnership-ը, իր պաշտոնական կայքում հայտարարել է, որ Ռոուլինգը նոր՝ մեծահասակների համար նախատեսված գրքի վրա է աշխատում։ Մամուլում, Ռոուլինգը նշել է, որ իր այս նոր գիրքը մի փոքր տարբեր կլինի Հարրի Փոթերի մասին պատմող վիպաշարից։ 2012 թվականի ապրիլին Լիթլը, Բրաունը և Քեմփնին հայտարարեցին գրքի անվանումը՝ «Պատահական վականսիա», որը դուրս կգա 2012 թվականի դեպտեմբերի 27-ին։ Ռոուլինգը մի շարք հարցազրույցներով է հանդես եկել Լոնդոնի Southbank Centre-ում, Cheltenham Literature Festival-ում, Charlie Rose-ում և the Lennoxlove Book փառատոնում։ «Պատահական վականսիայի» լույս տեսնելուց երեք շաբաթ անց գիրքը վաճառվել էր մեկ միլիոն օրինակովԼույս է տեսնում անվանի բրիտանացի գրող Ջոան Ռոուլինգի առաջին վեպը մեծահասակների համար։

2012 թվականի դեկտեմբերի 3-ին BBC հայտարարել է, որ Ռոուլինգի վեպի հիման վրա դրամա ժանրի փոքր հեռուստասերիալ է նկարահանվելու։ Սերիալը հեռարձակվել է 2015 թվականի փետրվարի 15-ից մարտի 1-ի սահամններում։ Ջոան Ռոուլինգին ճանաչել են 2016 թվականի Հոլիվուդի ամենաազդեցիկ հեղինակ։ Վարկանիշը կազմվել է The Hollywood Reporter պարբերականի կողմից։ Ռոուլինգը ցանկում իր տեղն է գրավել «Պատահական վականսիա» գրքի մոտիվներով նկարահանված մինի-հեռուստասերիալի շնորհիվՋոան Ռոուլինգին ճանաչել են Հոլիվուդի ամենաազդեցիկ հեղինակ։

 Բարեգործություն 
2000 թվականին Ռոուլինգը հիմնադրել է "Volant" բարեգործական հիմնադրամը, որի նպատակն է պայքարել աղքատության և սոցիալական անհավասարության դեմ։ Հիմնադրամը ֆինանսավորում է այն կազմակերպություններին, որոնք օգնում են երեխաներին, ոչ լիարժեք ընտանիքներին, ինչպես նաև զբաղվում է ցրիվ սկլերոզի հետազոտություններով Retrieved 19 January 2008.։ Ռոուլինգն ասել է ՝ «Կարծում եմ, որ դուք բարոյապես պատասխանատվություն եք կրում, երբ ավելի շատ եք ստանում, քան անհրաժեշտ է»Memmott, Carol. A fond look back at Harry. USA Today. 25 July 2007. Retrieved 26 July 2007.։

 Երեխաների բարեկեցություն և աղքատության նվազեցում 
Ռոուինգը, ով ինքը միայնակ մայր էր, գլխավորել է Gingerbread բարեգործական կազմակերպությունը (նախկինում հայտնի էր որպես One Parent Families), 2000 թվականից լինելով կազմակերպության առաջին դեսպանը. Retrieved 11 July 2007.J K Rowling becomes President of One Parent Families. 16 November 2004. Retrieved 20 October 2007. ։ Համագործակցելով Սառա Բրաունի հետ՝ Ռոուլինգը մանկական պատմվածքների գիրք է գրել, որպեսզի One Parent Families կազմակերպության հիմնադրման համար անհրաժեշտ միջոցներ ձեռք բերիGordon’s Women. Guardian Unlimited. 13 May 2007. Retrieved 20 October 2007.։

2001 թվականին աղքատության դեմ պայքարող բրիտանական «Comic Relief» կազմակերպությունը բրիտանացի երեք ամենաշատ վաճառվող գրքերի հեղինակներին՝ Դելիա Սմիթին, «Բրիջեթ Ջոնս»-ի հեղինակ Էլեն Ֆիլդինգին և Ռոուինգին խնդրանքով է դիմել, որպեսզի նրանք իրենց ամենահայտնի գրքերի հետ կապված փոքր գործեր գրենGoodson, Rory and Chittenden, Maurice. «Rowling casts a spell that will give charities millions». The Sunday Times. 7 January 2001. Retrieved 25 October 2007.։ Ռոուլիգը երկու աշխատություն է գրել․ «Ֆանտաստիկ գազաններ ու որտեղ գտնել դրանց» և «Քվիդիչը դարերի միջով», որոնք Հոգվարթսի գրադարանի գրքերի ֆաքսիմիլեներն են (ճշգրիտ վերարտադրություն)։ 2001 թվականի մարտի վաճառքից հետո գրքերը բերեցին 15,7 միլիոն ֆունտ ստեռլինգի եկամուտ։ Դրանից 10.8 միլիոն ֆունտը, որոնք հավաքվել էին Մեծ Բրիտանիայից դուրս, ուղղված էին «Ճգնաժամում գտնվող երեխաների և երիտասարդների միջազգային հիմնադրամի» () հիմնադրամի ստեղծմանըComic Relief, The Money, ։ 2002 թվականին Ռոուլիգը գրել է ֆանտաստիկ անթոլոգիա՝ «Magic»-ը, որը հրապարակվել է Bloomsbury Publishing-ի կողմից մի ծնողով ընտանիքների հարցերով զբաղվող ազգային խորհուրդի համար գումար վաստակելու համարMagic (foreward by JK Rowling). Bloomsbury Publishing, 2002 (ISBN 0-7475-5746-2).։

2005 թվականին Ռոուլինգը և Եվրախորհրդի պատգամավոր Էմմա Նիկոլսոնը հիմնադրել են Children’s High Level Group (ներկայումս՝ Lumos Accessed 7 November 2010.) կազմակերպությունը։ 2006 թվականի հունվարին Ռոուլինգը մեկնել է Բուխարեստ` ուշադրություն դարձնելու երեխաների համար նախատեսված հոգեբուժական հաստատություններում մահճակալների օգտագործմանըPhilanthropy Impact, Sophie Radice. JK Rowling OBE. ։ Ռոուլինգի կողմից գրված "Բարդ Բիդլի հեքիաթները" գրքի 7 օրինակներից մեկը հեղինակը աճուրդի էր հանել, որը Amazon.com ընկերության օնլայն-ռեթեյլերում ստացել է 1,95 միլիոն ֆունտ ստեռլինգ՝ դառնալով աճուրդով երբևէ վաճառված ամենաթանկ գիրքըRare JK Rowling book fetches £2m. BBC News. 13 December 2007. Retrieved 13 December 2007.։ Մնացած վեց օրինակները Ռոուլինգը բաժանել է նրանց, ովքեր սերտորեն կապված էին Հարրի Փոթերի մասին պատմող գրքերի։ 2008 թվականին Ռոուլինգը համաձայնել է գիրք հրատարակել՝ Lumos ընկերությանը օգնելու համար։ 2013 թվականի նոյեմբերին Ռոուլինգը կազմակերպությանը նվիրաբերեց "Բարդ Բիդլի հեքիաթները" վաճառքից ստացած ամբողջ եկամուտը, որը կազմում էր մոտ 19 միլիոն ֆունտ ստեռլինգ։

2012 թվականի հուլիսին Ռոուլինգը մասնակցել է Լոնդոնում կայացած Ամառային Օլիմպիական խաղեր բացման արարողությանը, որտեղ նա Ջեյմս Մեթյու Բարրի «Փիթեր ՓենВрачи без границ» աշխատությունից մի քանի տող է ընթերցել՝ որպես նվիրատվություն Great Ormond Street Hospital մանկական հիվանդանոցին։ Նրա ընթերցանությունը ուղեկցվում էր փչովի Վոլանդմորի և այլ մանկական գրական հերոսներով։

 Ցրված սկլերոզ 
Ռոուլինգը ֆինանսապես աջակցել է ցրված սկլերոզի հետազոտությանը և բուժմանը, որով տառապում էր նրա մայրը նախքան մահանալը (1990)։ 2006 թվականին Ռոուլինգը զգալի գումար էր նվիրաբերել Էդինբուրգի համալսարանում ռեանիմատոլոգիական նոր կենտրոն ստեղծելու համար, այնուհետև վերանվանվել է, այն դարձնելով Էն Ռոուլինգի անվան ռեգենարատիվ նյարդաբանության կլինիկա։ 2010 թվականին նա ևս 10 միլիոն ֆունտ ստեռլինգ է նվիրաբերել կլինիային։

Անհայտ պատճառներով Շոտլանդիայում ցրված սկլերոզն ամենատարածվածն է։ 2003 թվականին Ռոուլինգը մասնակցել է քարոզարշավին` այս հիվանդությամբ տառապող մարդկանց բուժման ազգային ստանդարտ ստեղծելու համար։ 2009 թվականի ապրիլին նա հայտարարել է Multiple Sclerosis Society Scotland աջակցելու դադարեցման մասին, հղում անելով կազմակերպության հյուսիսային և հարավային գրասենյակների միջևհակամարտությունը կարգավորելու անհնարինությանը։

 Այլ բարեգործական գործողություններ 
2006 թվականի օգոստոսի 1-ին և 2-ին Ռոուլինգը Սթիվեն Քինգի և Ջոն Իրվինգի հետ միասին Նյու Յորքի Ռադիո-սիթի-մյուզիք-հոլում իր գրքերն է կարդացել։ Միջոցառման շահույթը փոխանցվել է Haven Foundation հիմնադրամին, որը բարեգործական կազմակերպություն էHarry, Carrie, Garp. Scholastic. 2006. Retrieved 25 October 2007.։ 2007 թվականի մայիսին Ռոուլինգը նվիրաբերել է ավելի քան 250 հազար ֆունտ ստեռլինգ հիմնադրամին, որպեսզի ստեղծվի News of the World տաբլոիդը՝ բրիտանացի Մեդլին Մակկանի որոնումների համար, ով կորչել է Պորտուգալիայում'Potter' Author Adds to UK Reward Fund. USA Today. 13 May 2007. Retrieved 19 March 2012; Harry Potter Author Adds To Reward. Sky News. 13 May 2007. Retrieved 19 March 2012.։ Ռոուլինգը Նելսոն Մանդելայի, Ալբերտ Գոռի և Ալան Գրինսփենի հետ միասին գրել է Գորդոն Բրաունի ելույթների հավաքածուն, որի հասույթները ուղարկվել են Ջենիֆեր Բրաունի հետազոտական լաբորատորիաBrown publishes greatest speeches. BBC News. 5 April 2006. Retrieved 20 October 2007.։

 Հայացքներ 
 Քաղաքականություն  
Ռոուլինգը հայտնի է իր ձախակողմյան քաղաքական հայացքներով։ 2008 թվականի սեպտեմբերին Աշխատանքի կուսակցության համագումարի նախօրեին Ռոուլինգը հայտարարել է, որ նա 1 միլիոն ֆունտ ստեռլինգ է նվիրաբերել Աշխատանքի կուսակցությանը և հրապարակայնորեն պաշտպանել է Աշխատանքի նախարար Գորդոն Բրաունին վերջինիս կոնսերվատիվ մրցակից Դևիդ Քեմերոնից՝ գովաբանելով Աշխատանքի քաղաքական մանկական աղքատության վերացման համար գործադրված ջանքերը։ Ռոուլինգը Գորդոն Բրաունի կնոջ՝ Սառա Բրաունի մտերմիկ ընկերուհին է, ում նա հանդիպրել է, երբ նրանք համագործակցում էին ոչ լիարժեք ընտանիքներին օժանդակալեու բարեգործական ծրագրին։

Ռոուլինգը 2008 թվականի փետրվարին իսպանախոս El País ամսագրի հետ քննարկել է 2008 թվականի Ամերիկայի Միացյալ Նահանգների նախագահական ընտրությունները, հայտարարելով, որ այս ընտրությունները մեծ ազդեցություն կունենան ամբողջ աշխարհի վրա։ Նա նաև ասել է, որ Բարաք Օբաման և Հիլարի Քլինթոնը Սպիտակ տանը "Բացառիկ" ("extraordinary") կլինեն։ Նույն հարցարզրույցում Ռոուլինգը Ռոբերտ Քենեդուն իր հերոս է ճանաչել։

2010 թվականի ապրիլին Ռոուլինգը Թայմսում հոդված է հրապարակել, որով քննադատում է Քեմերոնի ծրագիրը։ Նա խրախոսում է ամուսնական զույգերի միասին ապրելուն՝ նրանց տարեկան 150 ֆունտ ստեռլինգի չափով կրեդիտ տալով․ «Ով երբևէ զգացել է իրական աղքատությունը, երբեք չի կարող ասել "Սա գումար չէ, սա հաղորդագրություն է"։ Երբ ներխուժել են բնակարանդ, ու դու քեզ չես կարող թույլ տալ փականագործ վարձել, դա է գումարը։ Երբ դուք լոբու պահածոյի գումարից անգամ քիչ փող ունեք, և ձեր երեխան սոված է, դա է գումարը»։

 Գրքեր 

 1997 - Հարրի Փոթերը և Փիլիսոփայական քարը
 1998 - Հարրի Փոթերը և Գաղտնիքների սենյակը
 1999 - Հարրի Փոթերը և Ազքաբանի կալանավորը
 2000 - Հարրի Փոթերը և Հրե գավաթը
 2001 - Գերբնական գազաններ, և որտեղ են նրանք բնակվում
 2001 - Քվիդիչը դարերի միջով
 2003 - Հարրի Փոթերը և Փյունիկի միաբանությունը
 2005 - Հարրի Փոթերը և Խառնածին արքայազնը
 2007 - Հարրի Փոթերը և Մահվան պարգևները
 2007 - Բարդ Բիդլի հեքիաթները
 2008 - Հարրի Փոթերի նախապատմությունը
 2016 - Հարրի Փոթերը և Անիծված երեխան

 Ֆիլմագրություն 
+Բանալինշանակում է, որ ֆիլմը դեռ էկրան չի բարձրացել
ԹվականՎերնագիրՀանդես է գալիս որպեսՆշումներծն.Սցենարի հեղինակՊրոդյուսերԳործադիր պրոդյուսեր2010Հարրի Փոթերը և Մահվան Պարգևները։ Մաս 1 "Հարրի Փոթերը և Մահվան պարգևները" վեպի հիման վրաWarner Bros. Pictures mentions J. K. Rowling as producer.  Business Wire. 22 September 2010. Retrieved on 29 September 2011.2011Հարրի Փոթերը և Մահվան պարգևները։ Մաս 2 "Հարրի Փոթերը և Մահվան պարգևները" վեպի հիման վրա2015Պատահական վականսիա Հեռուստատեսային մինիսերիալ, որը հիմված է նույնանուն վեպի վրա2016Ֆանտաստիկ գազաններ և որտեղ գտնել դրանց  Հարրի Փոթերի լրացուցիչ գրքի՝ "Ֆանտաստիկ գազանների և որտեղ գտնել դրանց" վեպի հիման վրա2017Սթրայք ուսատեսիաներ, որոնք հիմնված են նրա "Քորմորան Սթրայք" վեպի վրա։2018Ֆանտաստիկ գազաններ․ Գրինդևալդի հանցագործությունները  Հարրի Փոթերի լրացուցիչ գրքի՝ "Ֆանտաստիկ գազանների և որտեղ գտնել դրանց" վեպի հիման վրա

 Ծանոթագրություններ 

 Արտաքին հղումներ 
Ջոան Ռոուլինգի գրքերը Զանգակում

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի կին գրողներ
Կատեգորիա:20-րդ դարի կին գրողներ
Կատեգորիա:«Թոնի» մրցանակի դափնեկիրներ
Կատեգորիա:Անգլիացի գրողներ
Կատեգորիա:Անգլիացի դետեկտիվ ժանրի գրողներ
Կատեգորիա:Անգլիացի կին վիպասաններ
Կատեգորիա:Անգլիացի կինոպրոդյուսերներ
Կատեգորիա:Անգլիացի սցենարիստներ
Կատեգորիա:Անգլիացի վիպասաններ
Կատեգորիա:Գինեսի գրքի ռեկորդակիրներ
Կատեգորիա:Գրական կեղծանուններով հայտնի հեղինակներ
Կատեգորիա:Գրողներ այբբենական կարգով
Կատեգորիա:Մանկագիրներ այբբենական կարգով
Կատեգորիա:Ֆենտեզի գրողներ
Կատեգորիա:Հյուգո մրցանակի դափնեկիրներ